கருத்தரிப்பு மையங்கள் அதிகரித்து வருவதற்கு பின்னால் ஒரு விஷயமும் இருக்கிறது. தற்போதைய சூழ்நிலையில் கருத்தரிப்பு பிரச்னை அதிகரிக்கிறது என்பதையே திருப்பித் திருப்பிச் சொல்லி வியாபாரமாக்கி பயமுறுத்த ஆரம்பிக்கிறார்கள், கடந்த சில ஆண்டுகளாக லேகிய வியாபாரிகள், போலி மருந்து விற்பனைகள், மிட்நைட் டாக்டர்கள் நிகழ்ச்சிகள் போன்றவை இரவு நேரம் பெரும்பாலான டிவிக்களை ஆக்கிரமித்திருப்பதில் இருந்தே ஆண்மைக்குறைவு, கருத்தரிப்பு ஆகியவற்றின் பின்னால் எவ்வளவு வலைப்பின்னல் வியாபார மார்கெட் இருக்கிறது என்பதை அறிய முடியும். அறிவியல்பூர்வமாக எந்த ஒரு மருத்துவத்தின் மூலமாகவும், குறிப்பிட்ட மருந்தையோ, லேகியத்தையோ வைத்து குழந்தையின்மையால் அவதிப்படும் அனைவருக்கும் ஆண்மையை அதிகரிக்கவைக்கவோ, கருத்தரிக்க வைக்கவோ முடியாது என்பதே உண்மை. எல்லாமே வியாபாரமயமாகி வரும் சூழலில் கவனமுடன் இருக்க வேண்டியது நம் கடமைதான்.